ኣቀዲመ ክነግረካ ጸኒሐ እየ፡ ከምዚ ትርእዩ፡ ናብ ዝኸድካ ኪድ ኩሉ ትርእዮ ግርምምምም'ዩ ዝብለካ። ከምዚ ክነግረካ ዝጸናኩ ኣብዚ ዓዲ [ስዊዘርላንድ] ኩሉ ብመደብ እዩ ዝዕየ። ኣብ ዓድና [ኢትዮጵያ] ካብ ሰሜን ካብ ደቡብ፡ ካብ ምዕራብ ካብ ምብራቕ፡ ሓረስታይ፡ መንእሰይ መንከ ተሪፉ ኩሉ ኣብ ኣዲስ ኣበባ ይውሕዝ ኣሎ። እቲ ዝገርመኒ ነገር ከኣ እቶም ኣብ ስልጣን ዘለዉ'ውን በዚ ምስዚ ኩሉ ሰብ እናተዳፍኡ እዮም ዝኸዱ፡ እንተኾነ ንሶም ኣብ ውሽጢ መኪና እዮም። እንተኾነ ዋላ ኣብ ውሽጢ መኪና ኮይኖም ነዚ ኩሉ ጽቅጥቅት እናርኣዩ እንታይ ይሓሰቡ ግርም'ዩ ዝብለኒ። እግዝኣቢሄር ግን ነዞም ከምዚኦም ነገራት ከይንርኢ ሓደ ዝነፈገና ነገር ኣሎ። ዓለም ኣብ ከምዚ ዝበለ ምዕባለ በጺሓ እንከላ፡ ብብሄር ብዓሌት ብናይ ውልቃዊ ኣረኣእያዶ ምተሓመስና። እንታይ እየ ክብል ደልየ፡ ብጽርግያ ክትጉዓዝ እንከለኻ ቁጽሪ ናይ ዝልምኑ ሰባት ማእለያ የብሉን። ሕሉፍ ሓሊፉ ሓራስት ከይተረፋ እየን ኣብ ጎደና ወጽየን ዝልምና ዘለዋ ከምኡ'ውን ሽማግለታት ክልምኑ ትርኢ። ብከባቢ 'ሜክሲኮ መገናኛ' ክትንቀሳቀስ እንከላኻ፡ ካብ ካልእ ፕላኔት ዝመጻእና እምበር፡ ብኣገባብ ተወሊድና ዓቢና ናብዚ ዝበጻሕና ሰባት ኣይንመስልን ኢና። ብዝኾነ፡ ሕጊ፤ ስርዓት ዘለና ህዝቢ ኣይንመስልን ኢና። ከምዚ ትርእዮ ዘለኻ፡ ኣብዚ ከባቢ ኣረጋውያን፡ ህጻናት ኣብዚ ንዖኦም ኢሉ ዝተሰርሐ ቦታ ጽቡቕ ግዜ የሕልፉ ኣለዉ፡ ኣብ ኣዲስ ኣበባኸ ዓበይቲ፤ ህጻናት ዝጻወትሉ ቦታ ኣሎ ድዩ?
